|  |
| --- |
| Številka: 0911-1/2015/68 |
| Ljubljana, 25.1.2019 |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| ZADEVA: Predlog sklepa o obravnavanih predlogih s spletnega orodja predlagam.vladi.si |
| **1. Predlog delovnega sklepa Odbora Vlade Republike Slovenije za državno ureditev in javne zadeve:**Odbor Vlade Republike Slovenije za državno ureditev in javne zadeve je na …. seji, dne …. februarja 2019, na osnovi sklepa istega Odbora z dne 3. februarja 2015 (številka 38200-2/2015/4), obravnaval s strani Urada Vlade RS za komuniciranje predložene predloge s spletnega orodja predlagam.vladi.si in sprejel naslednje delovne sklepe:1. Odbor se je seznanil z odzivom Ministrstva za javno upravo v zvezi s predlogom »9620: Javna naročila (razpisi) - trajna objava ponudb in pogodb« in naložil ministrstvu, da obvešča Urad vlade za komuniciranje o napredku pri realizaciji predloga.
2. Odbor se je seznanil z odzivom Ministrstva za infrastrukturo v zvezi s predlogom »9537: Standardizacija velikosti parkirnih mest« in zaključil obravnavo predloga.
3. Odbor poziva Ministrstvo za infrastrukturo, da pripravi odziv na predlog »9567: Ureditev brezplačnih parkirnih mest ob avtocestah,« ki ga je Odbor obravnaval na prvi decembrski seji.
4. Ministrstvo za delo, družino, socialne zadeve in enake možnosti bo preučilo možnost implementacije predloga »9628: Očetovski dopust - dvojčki«, ugotovitve najkasneje v 20 dneh poslalo Uradu vlade za komuniciranje in jih predstavilo na prvi marčevski seji Odbora za državno ureditev in javne zadeve.
5. Ministrstvo za javno upravo bo preučilo možnost implementacije predloga »9640: Digitalno potrdilo - nepotrebni podatki«, ugotovitve najkasneje v 20 dneh poslalo Uradu vlade za komuniciranje in jih predstavilo na prvi marčevski seji Odbora za državno ureditev in javne zadeve.
6. Ministrstvo za zdravje bo preučilo možnost implementacije predloga »9678: Povečanje števila postopkov oploditve z biomedicinsko pomočjo«, ugotovitve najkasneje v 20 dneh poslalo Uradu vlade za komuniciranje in jih predstavilo na prvi marčevski seji Odbora za državno ureditev in javne zadeve.
7. Ministrstvo za okolje in prostor bo preučilo možnost implementacije predloga »9780: Plastične vrečke«, ugotovitve najkasneje v 20 dneh poslalo Uradu vlade za komuniciranje in jih predstavilo na prvi marčevski seji Odbora za državno ureditev in javne zadeve.
8. Ministrstvo za pravosodje bo preučilo možnost implementacije predloga »9752: Kamere v avtomobilih«, ugotovitve najkasneje v 20 dneh poslalo Uradu vlade za komuniciranje in jih predstavilo na prvi marčevski seji Odbora za državno ureditev in javne zadeve.

Stojan Tramtegeneralni sekretarSklep prejmejo: * ministrstva
* vladne službe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Kristina Plavšak Krajnc, direktorica Urada vlade za komuniciranje
* Branko Vidrih, sekretar, vodja sektorja za vladno komuniciranje, Urad vlade za komuniciranje
* mag. Blaž Palir, sekretar, Urad vlade za komuniciranje
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Odbor Vlade Republike Slovenije za državno ureditev in javne zadeve (v nadaljevanju: Odbor) je na 22. seji, dne 3. februarja 2015, obravnaval Predlog sklepa o obravnavi predlogov s spletnega orodja predlagam.vladi.si, ki ga je predložil Urad Vlade Republike Slovenije za komuniciranje in pri tem sprejel delovni sklep, da enkrat mesečno obravnava s strani Urada Vlade Republike Slovenije za komuniciranje izbrane predloge, poslane preko spletnega orodja predlagam.vladi.si in sprejme stališče glede njihove realizacije.Urad vlade za komuniciranje predlaga obravnavo naslednjih predlogov:* predlog 9628: Očetovski dopust - dvojčki;
* predlog 9640: Digitalno potrdilo - nepotrebni podatki;
* predlog 9678: Povečanje števila postopkov oploditve z biomedicinsko pomočjo;
* predlog 9780: Plastične vrečke;
* predlog 9752: Kamere v avtomobilih.

Urad vlade za komuniciranje predlaga, da se odbor seznani z naslednjima odzivoma pristojnih ministrstev:* odziv Ministrstva za javno upravo na predlog 9620: Javna naročila (razpisi) - trajna objava ponudb in pogodb;
* odziv Ministrstva za infrastrukturo na predlog 9537: Standardizacija velikosti parkirnih mest.
 |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| 8. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Javnost ni bila povabljena k sodelovanju v skladu s sedmim odstavkom 9. člena Poslovnika Vlade RS. |
| Gradivo nima posledic za javnost in sodelovanje javnosti ni potrebno.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| mag. Kristina Plavšak Krajncdirektorica Urada Vlade RS za komuniciranje |

**GRADIVO**

Odbor Vlade Republike Slovenije za državno ureditev in javne zadeve je na 22. seji, dne 3. februarja 2015, obravnaval Predlog sklepa o obravnavi predlogov s spletnega orodja predlagam.vladi.si, ki ga je predložil Urad Vlade Republike Slovenije za komuniciranje in pri tem sprejel delovni sklep, da enkrat mesečno obravnava s strani Urada Vlade Republike Slovenije za komuniciranje izbrane predloge, poslane preko spletnega orodja predlagam.vladi.si in sprejme stališče glede njihove realizacije.

**ODZIVA NA OBRAVNAVANE PREDLOGE**

***A. Odziv Ministrstva za infrastrukturo na predlog 9537: Standardizacija velikosti parkirnih mest***

Ministrstvo za infrastrukturo je sporočilo, da je septembra 2018 bila sprejeta sprememba Pravilnika o prometni signalizaciji in prometni opremi na cestah, s katero so določeni pogoji za označevanje parkirnim mest na javnih površinah in površinah, ki se uporabljajo za javni cestni promet. Označevanje parkirnih mest se lahko izvaja le pod pogojem, da so zagotovljene dimenzije le teh, ki jih pravilnik določa za primer vzdolžnega, poševnega ali pravokotnega parkiranja. Predpisani minimalni standard zagotavlja ustrezno velik prostor za parkiranje povprečnega osebnega vozila, vključno z zahtevano širino dovozne poti glede na kot parkiranja. S tem je odpravljena pravna praznina, saj je dosedanja regulativa na tem področju obstajala le kot priporočilo. Rok za uskladitev označb obstoječih parkirnih mest je tri leta od uveljavitve pravilnika.

* Priloga 1: Odziv Ministrstva za zdravje na predlog 9537: Standardizacija velikosti parkirnih mest

***B. Odziv Ministrstva za javno upravo na predlog 9620:* Javna naročila (razpisi) - trajna objava ponudb in pogodb**

Ministrstvo za javno upravo ugotavlja, da obstoječa zakonodaja že zagotavlja izjemno visoko raven transparentnosti in da so vse pogodbe že danes javno dostopne. Z razkrivanjem preveč informacij (torej ne samo predračuna) glede ponudb, pa bi lahko prišlo tudi do izkrivljanja konkurence med ponudniki na trgu, saj bi na ta način lahko poznali prednosti in specifike ostalih ponudnikov, hkrati pa bi bilo oteženo zagotavljanje varovanja poslovnih skrivnosti, osebnih in tajnih podatkov. Ministrstvo za javno upravo predlog, da bi lahko poleg ponudnikov tudi ostala javnost neomejeno (in ne le omejenih 48 ur) dostopa do informacij oziroma dokumentov ponudnikov, ki so predmet javnega odpiranja ponudb (torej imena ponudnikov, ki so oddali ponudbo ter ali gre za variantne ponudbe in ponudbeni predračun oziroma vrednost ponudbe) ocenjuje kot ustrezen in bo preučilo možnosti za tehnično implementacijo takšne rešitve.

* Priloga 1: Odziv Ministrstva za javno upravo na predlog 9620: Javna naročila (razpisi) - trajna objava ponudb in pogodb

**NOVI PREDLOGI**

Urad vlade za komuniciranje predlaga obravnavo naslednjih predlogov:

1. **Predlog 9628: Očetovski dopust - dvojčki**

*Ureditev 25. člena Zakona o starševskem varstvu in družinskih prejemkih je neustrezna z vidika očetov, ki se jim hkrati rodi več otrok. Dejansko moški postane oče vsaj dvema otrokoma, očetovski dopust pa ni nič daljši. Ureditev ni pravična in očetov ne obravnava enako. Dejansko ravno ti očetje najbolj potrebujejo očetovski dopust, saj je z več novorojenčki, ki so že tako ali tako pogosto nedonošeni, mnogo več dela, ki ga matere težko zmorejo same.*

*Kakšna je razlika med moškim, očetom npr. dvojčkov, in očetom dveh otrok z majhno starostno razliko? V obeh primerih postane moški oče dvema otrokoma, pri čemer ima v drugem primeru pravico do 60 dni očetovskega dopusta, v prvem pa le do 30 dni. Ni pomemben le tisti del, ki se lahko koristi v prvem obdobju, gre se tudi za tisti del, ki se lahko koristi do konca otrokovega prvega razreda osnovne šole. Oče dvojčkov nima niti tega, pa ima dva otroka.*

*Očetje več hkrati rojenih otrok so tako prikrajšani za pomemben čas, ki ga lahko preživijo s svojimi otroki in so dejansko "kaznovani", ker sta se jim pač rodila dva otroka hkrati. Pošteno bi bilo veljavno ureditev spremeniti in očete obravnavati enako. Kolikor otrok se jim rodi, toliko dopusta jim pripada, na njih pa naj potem bo, ali in kako ga bodo izkoristili.*

1. **Predlog 9640: Digitalno potrdilo - nepotrebni podatki**

*Nedavno sem moral obnoviti SIGEN digitalno potrdilo. Ne razumem, zakaj je treba v formular zapisati tako EMŠO kot davčno številko - saj ima država že na podlagi enega podatka dostop do vseh ostalih, ki jih potrebuje (oz. zahteva v predloženem formularju)!*

1. **Predlog 9678: Povečanje števila postopkov oploditve z biomedicinsko pomočjo**

*Ker iz statističnih podatkov, dostopnih na tujih straneh, in tudi iz prakse izhaja, da za mnogo parov ne zadošča 6 brezplačnih postopkov oploditve z biomedicinsko pomočjo, temveč marsikateremu paru uspe v katerem izmed naslednjih postopkov, ki pa si jih vsi žal ne morejo privoščiti, predlagamo vladi, da razmisli o dodatnem številu brezplačnih postopkov. Predlagamo 9 postopkov. Žal se z neplodnostjo sooča vse več parov, marsikateremu izmed njih pa finance ne dopuščajo, da bi se samoplačniško podal v dodaten postopek, s čimer je na nek način diskriminiran in prikrajšan v primerjavi z ostalimi, ki si to lahko privoščijo. Glede na uspešnost postopkov, je 6 postopkov razmeroma malo, zato predlagamo, da vlada razmisli o dodatnih 3 brezplačnih postopkih.*

1. **Predlog 9780: Plastične vrečke**

*Vladi predlagam, da pripravi predpis, da se popolnoma ukinejo plastične vrečke v trgovinah. Rešimo okolje in hodimo v trgovine z košarami.*

1. **Predlog 9752: Kamere v avtomobilih**

*Predlagam, da se pripravi ustrezno zakonsko podlago, da bo mogoče v avto namestiti certificirano kamero, katere posnetek bo na sodišču veljal kot dokaz. Razloga sta vsaj dva. En razlog je razjasnitev okoliščin morebitne nesreče. Drug razlog je ovajanje kršitev cestno prometnih predpisov s strani raznih objestnih voznikov (izsiljevanje prednosti, prehitevanje kolone po odstavnem pasu, ...).*